ผมฝ่าไฟแดงไม่ได้ป้องกันแล้วหลั่งข้างในจะมีโอกาศตั้งครรภ์​หรือไม่และมีวิธีแก้ยังไงบ้างครับ
สวัสดีค่ะ การฝ่าไฟแดงในที่นี้น่าจะหมายถึงการมีเพศสัมพันธ์ในช่วงที่มีประจำเดือน ซึ่งหากเป็นเลือดประจำเดือนจริงๆนั้น แทบจะไม่มีโอกาสตั้งครรภ์ได้เลย เพราะในช่วงที่มีประจำเดือนจะไม่มีไข่ตกแต่อย่างไรก็ตามไม่แนะนำการมีเพศสัมพันธ์ตอนมีประจำเดือน เพราะเป็นสุขอนามัยที่ไม่ดี เสี่ยงต่อการติดเชื้อในเยื่อบุช่องคลอดหรือปากมดลูกได้ง่ายขึ้น อีกทั้งถ้าเข้าใจผิด คือไม่ใช่เลือดประจำเดือนจริงๆ แต่เป็นเลือดออกผิดปกติจากสาเหตุอื่นๆ ก็อาจมีโอกาสตั้งครรภ์ได้ดังนั้นในกรณีนี้หากไม่สบายใจ ไม่แน่ใจว่าเป็นเลือดประจำเดือนจริงหรือเปล่า อาจมีข้อบ่งชี้การใช้ยาคุมฉุกเฉินภายใน 72 ชั่วโมงหลังมีเพศสัมพันธ์เพื่อลดโอกาสการตั้งครรภ์ ใช้ให้ครบและตรงเวลาตามข้างฉลากกำหนด ครั้งต่อไปควรงดการมีเพศสัมพันธ์ตอนมีประจำเดือน และเพศสัมพันธ์ในช่วงเวลาอื่นของเดือนควรป้องกันด้วยการใส่ถุงยางอนามัย หรือใช้ยาคุมแบบแผงรายเดือน ฉีดยาคุม ฝังยาคุมเพื่อป้องกันเอาไว้ก่อน